Undervisningsopplegg+Norges+fylker

=Norges Fylker= toc //Et undervisningsopplegg med tanke på elevdeltakelse i utvikling av læringsmiljø og læringsressurser.//

Trinn: 6. Tema: Norges Fylker Rammer: 2 klasser med 20 elever i hver. Tilgang på 20 bærbare pcer + bibliotek. Fag: Norsk og samfunnsfag Tidsbruk: Vi jobber med oppgaven i norsktimene og samfunnsfagtimene i en uke - dvs. 8 skoletimer Oppgaveteksten til elevene

Mål:

 * Relevante mål hentet fra Læreplan i norsk**
 * strukturere tekst etter tidsrekkefølge og tema og skape sammenheng mellom setninger og avsnitt
 * mestre ortografi, tegnsetting, variert ordforråd og bruk av ulike setningskonstruksjoner
 * bruke oppslagsverk og ordbøker
 * bruke digitale skriveverktøy i skriveprosesser og i produksjon av interaktive tekster
 * bruke bibliotek og digitale informasjonskanaler på en målrettet måte
 * forklare opphavsrettslige regler for bruk av tekster hentet fra Internett


 * Relevante mål hentet fra Læreplan i samfunnsfag**
 * lese og bruke papirbaserte og digitale kart og lokalisere geografiske hovudtrekk i sitt eige fylke, nabofylka, dei samiske busetjingsområda, Noreg, Europa og andre verdsdelar

Her er målene fra kunnskapsløftet brutt ned og skrevet om slik de gjennomgås med elevene:


 * Målet med oppgaven er at dere skal kunne:**
 * Bruke oppslagsverk og digitale ressurser til å kritisk hente informasjon, skrive nøkkelord fra informasjonen og bruke nøkkelordne til å skrive faktasetninger med egne ord som at medelever senere kan lese og lære av.
 * Bruke faktasetningene til å skrive en faktatekst om et fylke i Norge, som er bygget opp med innledning, hoveddel og avslutning, hvor teksten er strukturert med avsnitt og underoverskrifter.
 * Se over at teksten er fri for skrivefeil
 * Bruke digital tekstbehandling til å bearbeide teksten og sette inn bilder
 * Bruke wikien til å hente informasjon om andre fylker i Norge.

**Vurdering**:
For å måle grad av måloppnåelse har vi satt målene for oppgaven inn i et rubrikkskjema med kriterier for lav, middels og høy måloppnåelse. Dette skjemaet kommer elevene til å ha tilgang til under hele prosjektet slik at de kan vurdere sitt eget arbeid etter kriteriene. Når prosjektet er ferdig vil de få lærervurdering ut i fra samme vurderingskriterier. Vuderingskriteriene finner du her.

Organisering:
2 klasser samarbeider om dette prosjektet. Elevene jobber sammen to og to eller tre og tre, slik at det tilsammen blir 19 grupper med elever. De er blandet på tvers av klassene, for å bidra til et bedre miljø på tvers av trinnet. Begge klassene har en felles oppstartsøkt på 2 skoletimer (a 45 min.) med gjennomgang av oppgaven og målene. Her blir det også en innføring i bruk av wiki, og repetisjon om skriving av fagtekster. Elevene vil også få tips om steder de kan finne informasjon om Norges fylker. Til slutt blir elevene delt i smågrupper, som får utdelt hvert sitt fylke. Gruppene og fylkene er på forhånd bestemt av kontaktlærer, med tanke på tilpassing av opplæringen.

Videre skal elevene bruke en skoletime på å samle sammen informasjon om fylket sitt, de skal bruke en skoletime til å gå igjennom informasjonen sin og plukke ut og skrive viktige nøkkelord som de gjør om til faktasetninger. Deretter kan elevene bruke tre skoletimer omgjøre faktasetningene til en faktatekst på sin wikiside, og utforme wikisiden slik de ønsker å ha den med utgangspunkt i kriteriene. Den siste skoletimen bruker elevene til bli kjent med å sette seg inn i hva de andre elevene har skrevet på wikien.

Læreforutsetninger:
For at elevene skal jobbe med denne oppgaven er det viktig at de på forhånd kjenner til læringsstrategien med å skrive nøkkelord, og bruke nøkkelord til å skrive egne faktasetninger. Det er også lurt at elevene tidligere har jobbet med å skrive og strukturere faktatekster, slik at fokuset i oppgaven går på innholdet i faktateksten fremfor oppbyggingen av faktateksten. På samme måte er det også lurt at elevene er kjent med, og vant til å jobbe ut i fra kriterier for måloppnåelse. Samtidig trenger elevene grunnleggende datakunnskap når det gjelder tekstbehandling, men er dette undervisningsopplegget også ment for å styrke elevenes datakunnskap både når det gjelder publisering på nett og når det gjelder tekstbehandling.